Չինաստանի տիեզերական տեխնոլոգիաների ակադեմիա

Տիեզերական տեխնոլոգիայի չինական ակադեմիան (ՉՏՏԱ; 中国空间技术研究院) Չինաստանի ավիատիեզերական գիտության և տեխնոլոգիայի կորպորացիային ենթակա հետազոտական ինստիտուտ է, որը գտնվում է Պեկինի Հայդյան շրջանում, Չինաստան։ Ինստիտուտը հիմնադրվել է 1968 թվականի փետրվարի 20-ին և Չինաստանում տիեզերանավերի մշակման ու արտադրության հիմնական կենտրոններից է։ 1970 թվականի ապրիլի 24-ին ՉՏՏԱ-ը հաջողությամբ արձակեց Չինաստանի առաջին արհեստական արբանյակը՝ Դոն Ֆան Հուն I-ը։ Տիեզերական թռիչքների ծրագրեր ՉՏՏԱ-ը նախագծում և արտադրում է Դոն Ֆան Հուն արբանյակները։ ԱՄՆ պատժամիջոցներ ՉՏՏԱ-ը արգելացուցակում ներառված Չայնա սթեյսսաթ ընկերության մեծամասնական բաժնետերն է։ 2020 թվականի հունիսի 30-ի դրությամբ ՉՏՏԱ-ին պատկանում էր Չայնա սթեյսսաթի 51.46%-ը։ 2020 թվականի օգոստոսին Միացյալ Նահանգների պաշտպանության նախարարությունը հրապարակեց Ժողովրդա-ազատագրական բանակի հետ կապ ունեցող և Միացյալ Նահանգներում ուղղակիորեն կամ անուղղակիորեն գործող ընկերությունների անունները։ Չայնա սթեյսսաթը ներառվեց այդ ցանկում։ 2020 թվականի նոյեմբերին Դոնալդ Թրամփը հրապարակեց գործադիր հրամանագիր, որով ամերիկյան ցանկացած ընկերության կամ անձի արգելվում էր բաժնեմաս ունենալ այն ընկերություններում, որոնք Միացյալ Նահանգների պաշտպանության նախարարությունը ներառել էր Ժողովրդա-ազատագրական բանակի հետ կապ ունեցող ընկերությունների ցանկում, այդ թվում՝ Չայնա սթեյսսաթում։ 2022 թվականի օգոստոսին ՉՏՏԱ-ի 502 և 513 հետազոտական ինստիտուտները ներառվեցին Միացյալ Նահանգների առևտրի նախարարության արգելացուցակում։ Ծանոթագրություններ Արտաքին հղումներ Պաշտոնական կայք